text: AC Horsens træner i det røde felt: Konsekvenser for spillerne
  20 maj 2015 kl. 12.37
  Onsdag aften spiller AC Horsens mod Fredericia i 1. division. Men efter spillernes præstation i søndags, har træner Bo Henriksen ændret gevaldigt på aftenens opstilling.
  AC Horsens tabte 2-0 til Vendsyssel i weekendens kamp. Og det var tydeligt for de gules træner, Bo Henriksen, at præstationen ikke var god nok.
  - Jeg kan sagtens leve med at tabe fodboldkampe, og at spillere ikke rammer dagen, men jeg bliver fuldstændig sindssyg, når man ikke gør sit bedste. Og hvis man ikke gør det, så er det fordi man ikke gider, siger træneren til TV SYD.
  Han mener, at søndagens kamp blandt andet skyldes den situation, som AC Horsens har været i længe.
  - Jeg forlanger sindsygt meget af mig selv, men så sandelig også af mine spillere. Og hvis man ikke præsterer, jamen så må jeg finde nogle nye, siger Bo Henriksen.
  Søndagens indsats vil få store konsekvenser for spillerne til aftenens kamp mod Fredericia. Hør hvordan her i klippet.
  Varighed: 54 sekunder.
  
  